Legae la bana ke lefelo le le kwadisitsweng la tlhokomelo ya bana. Magae a bana a ka nna a dira topotuelo ya kgwedi ya ketleetso kgwedi nngwe le nngwe go tswa mo mmusong go duela ditlhotlhwa tsotlhe tsa dilo tse di diriwang mo legaeng la bana. Ketleetso e e abiwang e a farologana, mme e itshetlegile ka ditlhotlhwa tsa dilo tse di diriwang mo legaeng la bana le palo ya bana ba ba nnang mo legaeng leo.
Ke mang yo o tshwanetseng go kopa ketleetso?
Magae a bana a a kwadisitsweng.
Tlatsa foromo kwa kantorong ya Ditirelo tsa Loago e e gaufi le wena.
Foromo e e tladitsweng e tshwanetse go saenwa ke Modulasetulo wa Komiti ya Tsamaiso le Mokaedi wa Kgaolo wa Legae le le rileng la Bana.
Tlisa foromo ga mmogo le setifikeite sa boikwadiso sa NPO le ditlankana tsa banka kwa Lefapheng.
Ketleetso e neelwa setheo malebana le lelapa lengwe le lengwe le le amogelang ditshiamelo e bile le amogelang manno ka thuso ya setheo seo.
Ketleetso e duelwa setheo e seng moamogeladitshiamelo.
Tirego ya kopo e tla tsaya dikgwedi tse di fetang tharo gore kopo e sekasekiwe.
Fa kopo ya gago e amogetswe, e tla tlhatlhobiwa gore e newe boikanyego.
Fa Lefapha le kgotsofetse ka kopo ya gago, o tla neelwa dikatso.
Tshwetso e e tsewang e ikaegile ka go bonwa ga metswedi le botlhokwa jwa tirelo.
Mmuso o naya diketleetso mo dikgweding di le tharo go ya ka thadiso gape ya ditirelo tsa magae a bana.
Ditirelo ga di duelelwe.
Fa o batla tshedimosetso e nngwe gape, e ya kwa Lefapha la Tlhabololo ya Loago.